**D I S P O Z I Ț I A**

**privind constituirea** **Comisiei de primire și soluționare a cazurilor de hărţuire la locul de muncă pe criteriul de sex, precum şi a hărţuirii morale la locul de muncă**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv referatul Direcţiei Generale Buget-Finanţe, Resurse Umane nr. 16584/17.04.2024privind constituirea Comisiei de primire și soluționare a cazurilor de hărţuire la locul de muncă pe criteriul de sex, precum şi a hărţuirii morale la locul de muncă;

Luând în considerare adresa Sindicatului Liber ”Transilvania” nr. 188/22.01.2024.

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art. 80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121./2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu dispozițiile:

* art. 191 alin. (1) lit. a) şi alin. (2) lit. f) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 5-8, art.16^1 alin. (1), art. 108, art. 159 alin. (3), art. 175 art. 242 lit.b) din Legea privind Codul muncii nr. 53/2003, republicată, cu modificările şi completările ulterioare;
* art. 72 din Legea privind Codul civil nr. 287/2009, republicată, cu modificările şi completările ulterioare;
* art. 1 alin. (2) lit.b) și lit. e), pct.(i), art. 2 alin. (5), alin. (5^5) – (5^7), alin. (11), art. 3, art. 6-9, art.15 din Ordonanţa Guvernului nr. 137/2000 privind prevenirea şi sancţionarea tuturor formelor de discriminare, republicată, cu modificările şi completările ulterioare;
* art. 2, art. 6-13, art. 20-22, art. 30 din Legea nr. 202/2002 privind egalitatea de şanse şi de tratament între femei şi bărbaţi, republicată, cu modificările şi completările ulterioare;
* art. 6 lit.b) din Legea nr. 153/2017 privind salarizarea personalului plătit din fonduri publice cu modificările şi completările ulterioare;
* pct. 3.4.c) din Strategia naţională privind promovarea egalităţii de şanse şi de tratament între femei şi bărbaţi şi prevenirea şi combaterea violenţei domestice pentru perioada 2022-2027, aprobată prin Hotărârea Guvernului nr. 1.547/2022;
* Hotărârea Guvernului nr. 592/2021 privind aprobarea Strategiei naţionale pentru prevenirea şi combaterea violenţei sexuale "SINERGIE" 2021-2030 şi a Planului de acţiuni pentru implementarea Strategiei naţionale pentru prevenirea şi combaterea violenţei sexuale "SINERGIE" 2021-2030;
* Hotărârea de Guvern nr. 970/2023 pentru aprobarea Metodologiei privind prevenirea şi combaterea hărţuirii pe criteriul de sex, precum şi a hărţuirii morale la locul de muncă;
* Hotărârea Consiliului Județean Cluj nr. 64/2021 privind desemnarea reprezentantului Consiliului Județean Cluj în Comisia Județeană Cluj în domeniul egalității de șanse între femei și bărbați;
* Dispoziția Președintelui Consiliului Județean Cluj nr. 414/2014 privind aprobarea Regulamentului intern al aparatului de specialitate al Consiliului Judeţean Cluj, cu modificările și completările ulterioare;
* Dispoziția Președintelui Consiliului Județean Cluj nr. 14/2019 privind desemnarea responsabilului pentru promovarea egalității de șanse și de tratament între femei și bărbați la nivelul aparatului de specialitate al Consiliului Județean Cluj;
* Dispoziția Președintelui Consiliului Județean Cluj nr. 499/2021 privind desemnarea consilierului de etică pentru personalul din aparatul de specialitate al Consiliului Județean Cluj;

În temeiul drepturilor conferite de art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e :**

**Art.1.** Se constituie Comisia de primire și soluționare a cazurilor de hărţuire la locul de muncă pe criteriul de sex, precum şi a hărţuirii morale la locul de muncă, în următoarea componență:

|  |  |  |  |  |
| --- | --- | --- | --- | --- |
| **Nr.** | **Numele şi prenumele** | **Funcția și compartimentul funcțional** | **E-mail** | **Telefon** |
| **Membri titulari** | | | | |
| 1. | Pop  Dan Vasile | Șef serviciu,  Serviciul Juridic, Contencios Administrativ, Arhivă | dan.pop  @cjcluj.ro | 0372640011 |
| 2. | Petrea  Angelica – Rodica | Consilier juridic,  Serviciul Juridic, Contencios Administrativ, Arhivă; | angelica.petrea  @cjcluj.ro | 0264598801  int 22 |
| 3. | Archiudean  Călin-Cornel | Consilier,  Serviciul Administrație Publică, ATOP | calin.archiudean@cjcluj.ro | 0372640031 |
| 4. | Rusu  Sanda-Daniela | Consilier,  Serviciul Urbanism | sanda.rusu  @cjcluj.ro | 0375640019 |
| 5. | Jucan  Andreea-Maria | Consilier,  Serviciul Lucrări și Achiziții Publice (reprezentant sindical) | andreea.jucan  @cjcluj.ro | 0372640040 |
| **Membri supleanți** | | | | |
| 1. | Popa  Bianca-Mihaela | Consilier juridic,  Serviciul Juridic, Contencios Administrativ, Arhivă; | bianca.popa  @cjcluj.ro | 0372640027 |
| 2. | Păcurar  Bogdan-Nicolae | Consilier,  Serviciul Urbanism | bogdan.pacurar@cjcluj.ro | 0372640009 |

**Art. 2. (1)** Se desemnează, în calitate de secretar titular al Comisiei constituite conform art. 1 d-na Tămaș Camelia-Laura, consilier Serviciul Resurse Umane, Guvernanță Corporativă.

**(2)** Se desemnează, în calitate de secretar supleant al Comisiei constituite conform art. 1,

d-na Man Simona-Rodica, consilier Serviciul Resurse Umane, Guvernanță Corporativă

**Art. 3. (1)** Persoanele desemnateconform art. 1 și 2 îndeplinesc atribuțile prevăzute de Hotărârea de Guvern nr. 970/2023 pentru aprobarea Metodologiei privind prevenirea şi combaterea hărţuirii pe criteriul de sex, precum şi a hărţuirii morale la locul de muncă.

1. Persoanele desemnate conform art. 1 și 2, vor semna un acord de confidenţialitate sub sancţiunea prevederilor 492 alin. (4) lit. c) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, cu modificările şi completările ulterioare, coroborate cu prevederile art. 227 alin. (1) din Legea nr. 286/2009 privind Codul penal, cu modificările şi completările ulterioare.

**Art. 4.** Pentru soluționarea plângerilor/sesizărilor cazurilor de hărţuire la locul de muncă pe criteriul de sex, precum şi a hărţuirii morale la locul de muncă se aplică corespunzător Ghidul privind prevenirea şi combaterea hărţuirii pe criteriul de sex, precum şi a hărţuirii morale la locul de muncă, prevăzut în anexa la Metodologia aprobată prin Hotărârea de Guvern nr. 970/2023.

**Art. 5.** Conducătorii direcţiilor, ai serviciilor din subordinea directă a Președintelui Consiliului Județean Cluj, precum și Comisia desemnată la art. 1 vor monitoriza şi vor raporta conducerii instituţiei modalitatea de respectare a aplicării prevederilor Ghidului privind prevenirea şi combaterea hărţuirii pe criteriul de sex, precum şi a hărţuirii morale la locul de muncă, până la data de 31 ianuarie a fiecărui an, pentru anul precedent, inclusiv numărul de incidente înregistrate şi modul în care acestea au fost soluţionate, precum şi recomandările trasate.

**Art. 6.** Prezenta dispoziţie se comunică prin poșta electronică persoanelor desemnate la art. 1 și art.2, Direcţiei Generale Buget-Finanţe, Resurse Umane - Serviciul Resurse Umane, Guvernanță Corporativă, personalului din Consiliul Județean Cluj, responsabilului pentru promovarea egalității de șanse și de tratament între femei și bărbați la nivelul aparatului de specialitate al Consiliului Județean Cluj, consilierului de etică precum şi Prefectului Judeţului Cluj și se aduce la cunoștința publică prin afișare, pe pagina de internet [www.cjcluj.ro](http://www.cjcluj.ro).

**CONTRASEMNEAZĂ:**

**P R E Ş E D I N T E, SECRETAR GENERAL AL JUDEŢULUI,**

Alin Tișe Simona Gaci

**Nr. 160 din 19 aprilie 2024**